เคยทานเมื่อหลายสิบปีที่แล้วยังไง วันนี้ก็ยังเป็นอย่างนั้น ไม่ว่าจะเป็นเมนู บรรยากาศ โต๊ะ ให้ความรู้สึกเดิมๆ วันนี้มาก็ยังสั่งเมนูเดิมๆ ข้าวผัดอาม่า ข้าวหน้าไก่ไข่ดาว เซี่ยงไฮ้ผัดขี้เมา เมนูอาหารก็มีทั้งกับข้าวและอาหารจานเดียว ถามว่าที่นี่ รสชาติอาหารเด็ดไหม ไม่ได้ขนาดนั้น ผัดขี้เมายังต้องปรุงเพิ่มนิดหน่อย แต่ด้วยราคา ปริมาณ คุณภาพและความรวดเร็ว ถือเป็นร้านนึงที่ลงตัวในทุกๆด้าน ไม่ว่าจะเป็นจานด่วน หรือนัดเจอกลุ่มใหญ่ 
นับถือในด้านความคงเส้นคงวามาหลายสิบปี หากอยากหาอะไรทานง่ายๆ ราคาไม่แพงในสยาม ก็แนะนำร้านนี้เลยค่ะ